Engelskkarse

Engelskkarse (Nasturtium officinale) er en hardfør, akvatisk, flerårig urteplante i korsblomstfamilien. Små, blanke, runde blad fra kjøttfulle stilker som kryper gjennom vannet før de løfter seg til en høyde av 20 cm fra roten under vann. Ørsmå, hvite blomster springer ut hele sommeren og følges av lange, krumme skolmer. Bladene og stilkene er spiselige og har en sterk, pepperaktig smak.

 Dyrking og formering 
Engelskkarse vokser best i velgjødslet sandjord, rent rennende vann og sol. Jorden bør være ca. 7 cm dyp og vannet 10 cm dypt for fullt utvokste planter. Tidlig om sommeren såes frø fra såkasser. Småplanter prikles ut med 15 cm mellomrom. Engelskkarse kan formeres ved stiklinger tatt tidlig om våren. Regelmessig beskjæring vil gjøre plantene tettvokste og utsette blomstringen så bladene kan høstes over et lengre tidsrom.

 Bruk 
Historisk ble engelskkarse utnyttet medisinsk. Den er rik på jern og vitamin C og ble brukt for å forebygge skjørbuk. Engelskkarse brukes i salater eller som garnityr på kjøttretter. Engelskkarsesuppe er nærende og velsmakende både varm og kald. Ifølge tradisjonen skal et avtrekk av unge engelskkarseskudd være bra mot giktsmerter, fordøyelsesproblemer og hoste.

 Referanser 

 Eksterne lenker 


Kategori:Hvite blomster
Kategori:Korsblomstfamilien
Kategori:Urter
Kategori:Medisinplanter
Kategori:Stauder
Kategori:Planter formelt beskrevet i 1812
Kategori:Planter formelt beskrevet av Robert Brown